Document ID: 32000R2107

Kommissionens forordning (EF) nr. 2107/2000
af 4. oktober 2000
om fravigelse, for så vidt angår maksimumsvandindholdet i visse kornarter, der fremføres til intervention i produktionsåret 2000/01, fra forordning (EF) nr. 824/2000 om fastsættelse af procedurer for interventionsorganernes overtagelse af korn samt analysemetoder for bestemmelsen af kvaliteten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 5, og
ud fra følgende betragtninger:
(1) I Kommissionens forordning (EF) nr. 824/2000 af 19. april 2000 om fastsættelse af procedurer for interventionsorganernes overtagelse af korn samt analysemetoder for bestemmelsen af kvaliteten(3) er maksimumsvandindholdet i korn samt fradraget i interventionsprisen for korn med et vandindhold på over 14 % fastsat til 14,5 %.
(2) Høsten af visse kornarter i 2000 blev i visse regioner påvirket af særlige vejrforhold, der har påført høsten et usædvanligt højt vandindhold, der overstiger den maksimumssats, der kræves overholdt ved fremførsel til intervention.
(3) Da ovennævnte situation kan udløse uforholdsmæssige fald i markedspriserne, er det hensigtsmæssigt at tillade de pågældende medlemsstater at fravige kravet til vandindhold for blød hvede, byg og rug, samtidig med at fradraget udvides.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
1. Uanset artikel 2, stk. 2, i forordning (EF) nr. 824/2000 bemyndiges medlemsstaterne til at sætte maksimumsvandindholdet i blød hvede, byg og rug, der fremføres til intervention i høståret 2000/01, til 15 %. I så fald anvendes fradragene i bilaget.
2. De medlemsstater, der beslutter at gøre brug af stk. 1, underretter Kommissionen herom inden den 1. november 2000.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. november 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. oktober 2000.

Labels: 3
17
15